**CONSILIUL LOCAL AL MUNICIPIULUI CURTEA DE ARGEȘ**

**DIRECȚIA DE ASISTENȚĂ SOCIALĂ**

CURTEA DE ARGEŞ, STR. 1 DECEMBRIE 1918, NR.2B

TELEFON : 0248708923 FAX : 0248708657, E-MAIL : spascurteadearges@yahoo.com

**Nr.\_\_\_\_\_\_\_\_/\_\_\_\_\_\_\_\_\_\_\_\_\_\_\_\_\_\_**

**ANUNȚ**

Direcția de Asistență Socială Curtea de Argeșorganizează, in conformitate cu prevederile **Ordinul ministrului sanatatii nr. 166/2023** cu modificarile si completarile ulterioare, concurs pentru ocuparea unui post vacant, cu normă intreagă, pe perioada nedeterminată, de **medic specialist confirmat in specialitatea medicină de familie**, in cadrul Serviciului de asistență medicală si comunitară - Compartiment asistență medicală școlară si preșcolară.

1. **Condiții generale pentru inscrierea la concurs:**

Poate ocupa un post vacant sau temporar vacant persoana care îndeplinește condițiile prevăzute de Legea nr. 53/2003 - Codul muncii, republicată, cu modificările și completările ulterioare, și cerințele specifice prevăzute la art. 542 alin. (1) și (2) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare:

a) are cetăţenia română sau cetăţenia unui alt stat membru al Uniunii Europene, a unui stat parte la Acordul privind Spaţiul Economic European (SEE) sau cetăţenia Confederaţiei Elveţiene;

b) cunoaşte limba română, scris şi vorbit;

c) are capacitate de muncă în conformitate cu prevederile Legii nr. 53/2003 - Codul muncii, republicată, cu modificările şi completările ulterioare;

d) are o stare de sănătate corespunzătoare postului pentru care candidează, atestată pe baza adeverinţei medicale eliberate de medicul de familie sau de unităţile sanitare abilitate;

e) îndeplineşte condiţiile de studii, de vechime în specialitate şi, după caz, alte condiţii specifice potrivit cerinţelor postului scos la concurs, inclusiv condiţiile de exercitare a profesiei;

f) nu a fost condamnată definitiv pentru săvârşirea unei infracţiuni contra securităţii naţionale, contra autorităţii, contra umanităţii, infracţiuni de corupţie sau de serviciu, infracţiuni de fals ori contra înfăptuirii justiţiei, infracţiuni săvârşite cu intenţie care ar face o persoană candidată la post incompatibilă cu exercitarea funcţiei contractuale pentru care candidează, cu excepţia situaţiei în care a intervenit reabilitarea;

g) nu execută o pedeapsă complementară prin care i-a fost interzisă exercitarea dreptului de a ocupa funcţia, de a exercita profesia sau meseria ori de a desfăşura activitatea de care s-a folosit pentru săvârşirea infracţiunii sau faţă de aceasta nu s-a luat măsura de siguranţă a interzicerii ocupării unei funcţii sau a exercitării unei profesii;

h) nu a comis infracţiunile prevăzute la art. 1 alin. (2) din Legea nr. 118/2019 privind Registrul naţional automatizat cu privire la persoanele care au comis infracţiuni sexuale, de exploatare a unor persoane sau asupra minorilor, precum şi pentru completarea Legii nr. 76/2008 privind organizarea şi funcţionarea Sistemului Naţional de Date Genetice Judiciare, cu modificările ulterioare.

**2. Condițiile specifice prevăzute in fișa de post:**

a) Diplomă de medic sau diplomă de licență în medicină.

b) Certificatul de medic specialist in specialitatea medicină de familie.

**3. Dosarul pentru inscriere la concurs va conţine următoarele documente:**

a) formularul de înscriere la concurs, conform modelului prevăzut în anexa nr. 2 la Hotărârea Guvernului nr.

1.336/2022 (se poate obtine de pe site-ul institutiei sau de la sediu) ;

b) copia de pe diploma de licenţă şi certificatul de specialist sau primar pentru medici,

c) copie a certificatului de membru al organizaţiei profesionale cu viza pe anul în curs;

d) dovada/înscrisul din care să rezulte că nu i-a fost aplicată una dintre sancţiunile prevăzute la art. 455 alin. (1) lit. e) sau f), la art. 541 alin. (1) lit. d) sau e), respectiv la art. 628 alin. (1) lit. d) sau e) din Legea nr. 95/2006 privind reforma în domeniul sănătăţii, republicată, cu modificările şi completările ulterioare;

e) documente doveditoare pentru calcularea punctajului prevăzut în anexa nr. 3 la ordin;

f) certificat de cazier judiciar sau, după caz, extrasul de pe cazierul judiciar;

g) certificatul de integritate comportamentală din care să reiasă că nu s-au comis infracţiuni prevăzute la art. 1 alin. (2) din Legea nr. 118/2019 privind Registrul naţional automatizat cu privire la persoanele care au comis infracţiuni sexuale, de exploatare a unor persoane sau asupra minorilor, precum şi pentru completarea Legii nr. 76/2008 privind organizarea şi funcţionarea Sistemului Naţional de Date Genetice Judiciare, cu modificările ulterioare;

h) adeverinţă medicală care să ateste starea de sănătate corespunzătoare, eliberată de către medicul de familie al candidatului sau de către unităţile sanitare abilitate cu cel mult 6 luni anterior derulării concursului;

i) copia actului de identitate sau orice alt document care atestă identitatea, potrivit legii, aflate în termen de valabilitate;

j) copia certificatului de căsătorie sau a altui document prin care s-a realizat schimbarea de nume, după caz;

k) curriculum vitae, model comun european.

Adeverinţa care atestă starea de sănătate conţine, în clar, numărul, data, numele emitentului şi calitatea acestuia, în formatul standard stabilit prin ordin al ministrului sănătăţii.

Copiile de pe actele prevăzute la alin. (2) lit. b), c), i) şi j), se prezintă însoţite de documentele originale, care se certifică cu menţiunea "conform cu originalul" de către secretarul comisiei de concurs.

Documentul prevăzut la lit. f) poate fi înlocuit cu o declaraţie pe propria răspundere privind antecedentele penale. În acest caz, candidatul declarat admis la selecţia dosarelor şi care nu a solicitat expres la înscrierea la concurs preluarea informaţiilor privind antecedentele penale direct de la autoritatea sau instituţia publică competentă cu eliberarea certificatelor de cazier judiciar are obligaţia de a completa dosarul de concurs cu originalul documentului, anterior datei de susţinere a probei scrise şi/sau probei practice.

 Documentele prevazute la lit.d) si f) sunt valabile trei luni şi se depun la dosar în termen de valabilitate.

**4. Tematica și bibliografia:**

 **4.1.Proba scrisă**

1. Afectiuni respiratorii: infecții acute ale căilor aeriene superioare la copil, traheobronsita, pneuminiile,astmul

bronșic, tuberculoza pulmonară ;

2. Afecțiuni cardiovasculare : cardiopatiile congenitale, valvulopatiile, hipertensiunea arterială, tulburările de ritm cardiac, endocarditele ;

3. Afecțiuni digestive : gastritele acute si cronice, ulcerul gastroduodenal, hepatitele acute si cronice, colecistitele, litiaza biliară ;

4. Afecțiuni renale: infecțiile cailor urinare, glomerulonefritele acute si cronice, sindromul nefrotic,litiaza renală

5. Afectiuni reumatice : reumatismul poliarticular acut, poliartrita reumatoidă;

6. Afecțiuni metabolice : diabetul zaharat, obezitatea ;

7. Afecțiuni hematologice : sindromul anemic, clasificarea anemiilor, anemia feripriva, leucemia limfoblastică, leucemia mieloidă, coagulopatiile ;

8. Afecțiuni endocrine : hipertiroida, hipotiroida, spasmofilia, tetania ;

9. Afecțiuni neurologice : cefaleea,nevralgia de trigemen, meningitele, epilepsia ;

10. Afecțiuni dermatologice : dermatitele alergice, micozele, parazitozele cutanate si dermatitele infectioase ;

11. Afecțiuni ORL : anginele, otitele,mastoiditele, rinitele, sinuzitele;
12. Afecțiuni oftalmologice : ochiul rosu, traumatismele ochiului ;

13. Afecțiuni ginecologice: tulburări menstruale ;

14. Puericultura : alimentația copilului, dezvoltarea psihică si somatică a copilului, prevenirea rahitismului, vaccinarile la copil ;
15. Boli infecțioase : rubeola, rujeola, varicela, parotidita epidemica, scarlatina, mononucleoza, tusea convulsiva, hepatitele virale, toxiinfectiile alimentare, boala diareica acuta, bolile infectioase cu transmitere sexuala ;

16. Diagnosticul de sănătate ;

17. Etapele de dezvoltare ale ființei umane : etapa de copil preșcolar, etapa de școlar mic, pubertatea, adolescența ;

18. Activitatea preventivă in medicina de familie/școlară ;

19. Cunostințe profesionale necesare pentru indeplinirea activitaților/atribuțiilor la locul de muncă (cabinet medical scolar) – conform legislatiei (vezi bibliografia).

**4.2. Proba practică**

1. Acordarea primului ajutor prespitalicesc in principalele urgențe medico-chirurgicale
2. Strategia investigatiilor paraclinice în M.F
3. Interpretarea principalelor investigatii de laborator
4. Interpretarea principalelor investigatii functionale
5. Alimentatia naturala si artificiala a sugarului
6. Bilantul unui politraumatizat
7. Corelatia indicilor de greutate si înaltime
8. Efectuarea si interpretarea unui examen de fund de ochi
9. Atitudinea terapeutica in fata unui traumatism ocular
10. Efectuarea unui examen ORL
11. Alcatuirea unui regim alimentar pentru un om sanatos
12. Alcatuirea unui regim alimentar pentru un bolnav
13. Întocmirea unor acte medicale
14. Elaborarea unui program de sanatate

**4.3.Bibliografie**

1. Bazele medicinei de familie, vol I, A. Restian, Ed. Medicală, Buc., 2001
2. Diagnostic si tratament în practica medicală, L. Tierney, S.J. McPhee, M.A. Papadakis, Ed. Stiintelor Medicale, Buc., 2001
3. Bazele medicinei de familie, vol. II, A. Restian, Ed. Medicala, Buc., 2002
4. Bazele medicinei de familie, vol. III, A. Restian, Ed. Medicala, Buc., 2002
5. Ghid de practică medicală, vol. I, Ed. Infomedica, Buc., 1999
6. Esențialul în pediatrie, E. Ciofu, C. Ciofu, Ed. Amaltea, Buc., 2000
7. Ghid de practică medicală, vol. II, Ed. Infomedica, Buc., 2001

8.Ordinul M.S. nr. 438/2021 privind asigurarea asistenţei medicale a preşcolarilor, elevilor din unităţile de învăţământ preuniversitar şi studenţilor din instituţiile de învăţământ superior pentru menţinerea stării de sănătate a colectivităţilor şi pentru promovarea unui stil de viaţă sănătos;

9. Ordinul M.S.nr. 1456/2020 pentru aprobarea [Normelor de igienă din unităţile pentru ocrotirea, educarea, instruirea, odihna şi recreerea copiilor şi tinerilor](https://idrept.ro/00212006.htm);

10. Ordinul M.S. nr. 1226/2012 pentru aprobarea Normelor tehnice privind gestionarea deşeurilor rezultate din activităţi medicale şi a [Metodologiei de culegere a datelor pentru baza naţională de date privind deşeurile rezultate din activităţi medicale](https://idrept.ro/00152970.htm);

11. Ordinul M.S. nr. 1563/2008 pentru aprobarea Listei alimentelor nerecomandate preşcolarilor şi şcolarilor şi a principiilor care stau la baza unei alimentaţii sănătoase pentru copii şi adolescenţi.

**5. Probele concursului si calendarul de desfășurare a acestora**

|  |  |
| --- | --- |
| Operațiunea | Data/perioada |
| **Termen depunere dosare pentru inscrierea la concurs** | **27.04.2023-11.05.2023 (până la ora 16,00)** |
| **Selecția dosarelor de către comisie și stabilirea punctajului rezultat din analiza și evaluarea activității profesionale și stiințifice** | **15.05.2023 ora 11,00** |
| **Afișare rezultate selecție dosare/a punctajului**  | **15.05.2023 ora 16,00** |
| **Proba scrisă**  | **30.05.2023 ora 11:00** |
| **Afișare rezultate proba scrisă** | **30.05.2023 ora 16:30** |
| **Proba practică**  | **07.06.2023 ora 11:00** |
| **Afișare rezultate proba practică** | **07.06.2023 ora 16:30** |
| **Afișare rezultate finale ale concursului** | **12.06.2023 ora 16:00** |

**\***Notă:Candidaţii nemulţumiţi de rezultate pot depune contestaţie, în termen de cel mult o zi lucrătoare de la data afişării rezultatului selecţiei dosarelor, respectiv de la data afişării rezultatului probei scrise şi/sau probei practice, sub sancţiunea decăderii din acest drept.

Pentru probele concursului punctajele minime de promovare sunt:

- proba scrisă – minim 50 de puncte

- proba practică – minim 50 puncte

Se pot prezenta la următoarea probă numai candidaţii admişi la proba precedentă.

Publicitatea concursului se realizează pe site-ul Ministerului Sănătăţii http://www.ms.ro, pe portalul <http://posturi.gov.ro>, pe site-ul Direcției de Asistență Socială Curtea de Argeș – dascurteadearges.roşi la sediul instituției.

Informații suplimentare se pot obtine la sediul instituției sau la telefon: 0248708923, int.218.

DIRECTOR EXECUTIV,

MOISE MARIANA

\_\_\_\_\_\_\_\_\_\_\_\_\_